Etter at Jacobsen var ferdig utdannet møbelsnekker i 1927 fikk han jobb hos en fiolinmaker i Trondheim, hvor han jobbet i 6 år før han startet sitt eget verksted. Det var vanskelig å livnære seg bare på fiolinbygging og instrumentreparasjoner, og i 1938 begynte han å bygge gitarer. Allerede i 1939 ansatte han to menn ved verkstedet sitt. Firmaet drev en form for serieproduksjon, da gitarene delvis ble maskinelt produsert.